Us apropem a tot un seguit de solucions tecnològiques per a les empreses del comerç, l'artesania i la moda.
Algunes d'aquestes solucions són idònies per a les vendes en línia i d'altres poden ser molt útils per al moment de la reobertura de molts negocis.
La tecnologia està al servei de la reactivació del comerç:
NorthPoint ha desenvolupat NeuralPax, l'únic comptador de persones del mercat homologat oficialment que permet controlar l'aforament d'un recinte, obert o tancat, de manera automatitzada i en temps real.
Gràcies a la potent capacitat del seu motor d'intel·ligència artificial Infinity Neural, creat per la mateixa empresa, NeuralPax és capaç de detectar fins a 3.072 persones per segon en cada accés de comptatge amb una precisió del 98-99,9%.
A més, funciona en condicions de poca llum, exclou objectes i ombres, compleix amb la normativa europea sobre protecció de dades i permet tant l'emissió d'alertes personalitzables (màxim aforament, velocitat de pas, control de direccionalitat de les persones...), com l'avís automàtic a les autoritats o responsables pertinents perquè activin els protocols de seguretat si és necessari.
D'altra banda, genera tot tipus d'estadístiques en temps real: aforament màxim, actual o mitjà, total d'entrades i sortides, nombre total de passos, mapes de calor, conversió d'accessos amb facturació, etc
La gestió de les dades que genera el punt de venda és un mal de cap per a qualsevol retailer.
Encara ho és més transformar aquesta informació i tornar-la accionable, de manera que els punts de venda puguin actuar alineats amb l'estratègia de l'empresa i entrar en un procés de millora contínua.
BitPhy és una plataforma intel·ligent per al comerç detallista, que detecta punts de millora i ofereix informació accionable automàticament, per tal que l'usuari pugui crear plans d'acció que augmentin les vendes i l'eficiència operativa.
A més a més, BitPhy automatitza els processos interns de comunicació i gestió perquè el retailer eviti tasques manuals que fan perdre temps: no més Excels o PowerPoints ni cadenes de correus electrònics eternes i poc eficients.
Així, el venedor es centrarà en el que realment importa: vendre més i millor.
Parkunload és la plataforma més avançada d'Europa en el control i la regulació d'estacionaments en zones de distribució urbana de mercaderies i altres usos restringits.
Gràcies a la seva tecnologia, indica al vehicle on estacionar-se i durant quant termini, alhora que avisa a l'empresa on es realitza el lliurament o recollida de l'arribada del vehicle.
Aquest procés és aplicable, tant al client que recull productes per mitjà del sistema click&collect, com al transportista que els lliura.
A Protiendas.net són especialistes en creació d'espais conjunts on tots els comerços puguin exposar i vendre els seus productes i serveis, amb un servei adreçat tant a ajuntaments com a associacions o centres comercials.
El seu objectiu és oferir una plataforma integral que aporti, no tan sols una gran capacitat de comercialització, sinó també un component logístic a mida per a cada client, la qual cosa suposa un gran avantatge per als usuaris.
cat-COMMERCE és un programa de digitalització dirigit al petit comerç.
Hi podeu trobar tot el que necessiteu per multiplicar les vendes del vostre negoci a través del comerç electrònic.
El programa consta de tres fases adaptades a les necessitats i realitats de cada comerç: iniciació, creixement i optimització.
L'objectiu de cat-COMMERCE és reinventar digitalment els comerços de Catalunya.
FollowUP ofereix una solució tecnològica que permet controlar l'aforament d'un recinte de manera automatitzada i eficaç, la qual cosa permet efectuar una reobertura segura per part de comerços individuals o col·lectius, de totes les mides.
El sistema identifica la quantitat de persones presents a l'interior al local en tot moment, i genera alertes automàtiques en cas que se superi el màxim aforament permès.
Treengine ofereix una solució per a empreses amb múltiples botigues, ubicacions o fins i tot línies de negoci o gremis que comparteixen un espai comú.
La seva solució permet disposar de lloc web i comerç electrònic amb molta facilitat, ja que optimitza recursos a partir d'una estructura d'arbre que comparteix recursos amb altres pàgines però, alhora, permet que webs i botigues siguin totalment independents.
Aquest model de plataforma es troba en contínua evolució i s'adapta a les necessitats de cada client.
Xopity.com és una plataforma digital que potencia el comerç de proximitat vers el creixement constant de les vendes online de grans distribuïdores i marques.
El que ofereix és donar visibilitat i accessibilitat als comerços locals, possibilitant que els ciutadans i ciutadanes comprin als comerços de la seva localitat accedint de manera senzilla a totes les botigues, marques o serveis.
L'eina també permet fer reserves online les 24 hores del dia per, més endavant, passar a recollir els productes.
Sota el lema "Que els teus clientes sàpiguen que tens cura d'ells", Neoadvertising ens proposa un seguit de solucions pensades per l'entorn post-covid19 i ajustades a la realitat de cada comerç.
Càmeres tèrmiques intel·ligents amb mesura de temperatura corporal, identificació de zones amb risc d'acumulació de públic i advertiment en temps real, analítica de dades i càlculs de densitat d'espai.
En definitiva, la tecnologia al servei de la nostra seguretat.
Aproxia.com és una iniciativa desenvolupada per les empreses Moncasoft (Cassà de la Selva) i, Asartec Consultoria (Girona), ambdues amb prop de vint anys d'experiència en el sector de la consultoria informàtica.
Aproxia.com neix amb l'objectiu d'afavorir la compra de proximitat mitjançant una plataforma que incentiva la col·laboració mútua dels comerços i afavoreix la seva introducció i posicionament en el mercat.
Incorporen tots els instruments necessaris per a la compra online per tal que el client tingui una experiència de compra fàcil i senzilla.
El servei s'ofereix als ajuntaments, consells i associacions per garantir el suport continuat als comerciants.
També faciliten mitjans per a un sistema de transport comú més eficient.
Una proposta de Marketplace i ecommerce d'àmbit local.
Una solució que s'estructura tant per a comerços individuals com per a grups de botiguer, amb gestió externa d'incidències i logística, on el comerciant només s'ha de preocupar de preparar les comandes que rebrà.
Amb una alta facilitat d'ús, des d'Oomkt s'ocupen de penjar productes i de captar vendes amb màrqueting digital.
Fa més de 10 anys que Beabloo dedica la seva activitat a la digitalització del comerç físic.
Es tracta d'una empresa tecnològica pionera que desenvolupa solucions omnicanal innovadores que combinen la cartelleria digital, l'analítica i la intel·ligència artificial.
Active Customer Intelligence Suite de Beabloo ajuda els establiments tradicionals a saber què busquen els seus clients observant-ne el comportament, les interaccions amb els productes, el recorregut que fan a la botiga, les visualitzacions de les campanyes de cartelleria digital o les compres.
Aquesta anàlisi de dades permet optimitzar les campanyes a la botiga, la disposició dels seus productes i l'automatització de processos que generen un increment en el percentatge d'ingressos obtinguts en relació amb la inversió publicitària.
Pleasepoint és una empresa de màrqueting predictiu per a marques i retailers amb campanyes basades en intel·ligència artificial.
Mitjançant una plataforma tecnològica única, ofereix les eines necessàries per incrementar les vendes de qualsevol tipus de negoci (breafings predictius, banners intel·ligents, emails automatitzats, portals cautius de WiFi, pàgina d'aterratge, CRM omnicanal).
Els serveis de Pleasepoint permeten implementar accions de màrqueting com ara: campanyes de xecs regal descompte a bescanviar quan obrin les botigues; cupons descompte per a l'ecommerce; campanyes de màrqueting segmentades per intel·ligència artificial amb bases de dades de clients; campanyes de captació de clients potencials, entre altres.
Shopworld ofereix serveis professionals de comerç online adaptat a les característiques del negoci, amb la creació de la botiga online en només 24h.
A través de la plataforma Shopworld Cloud, ofereix una gestió centralitzada que unifica tots els processos que intervenen en el comerç electrònic (catàleg de productes, facturació, gestió de clients, estocs...).
Shopworld te capacitat per donar resposta a comerços online de fora massiva i ofereix una tarifa plana als seus clients sense permanències, a més de formació per a l'administració del comerç online (alta de productes, gestió i enviament de comandes, control de l'estoc...).